# 20 ნოემბერი - რეგიონული ტური

# U8 (VI, VII, VIII)

1. **5-ქულიანი შეკითხვა**

გავრცელებული მოსაზრებით, სიტყვა “**იქსი**” მომდინარეობს იქიდან, რომ თავდაპირველად მასში არა **12, 48 ან 96, არამედ 8 იგრეკი იყო**. თამაშის **დასაწყისში** თქვენ მაგიდაზე **15 იგრეკი** მაინც უნდა გქონოდათ. დაასახელეთ **იქსი ან იგრეკი.**

**პასუხი: რვეული  
ჩათვლა: ფურცელი**

კომენტარი: სიტყვა “რვეულის” ფუძე არის რიცხვითი სახელი რვა. ერთი მოსაზრების თანახმად, თავდაპირველად რვეულში ფურცლების სტანდარტული რაოდენობა რვა ფურცელი იყო. თამაშის დასაწყისში თქვენ სულ ცოტა, 15 პასუხების ფურცელი უნდა გქონოდათ.

1. **6-ქულიანი შეკითხვა**

ბერძნული მითოლოგიის გმირი, **არაქნე**, ცნობილია იმით, რომ ერთხელ **ათენა** **ქსოვის შეჯიბრში** გამოიწვია და დამარცხდა. ათენამ არაქნე სამაგალითოდ დასაჯა და გადააქცია **იქსად**. დაასახელეთ **იქსი** ერთი სიტყვით, რომელშიც ყველა **თანხმოვანი** ერთნაირია.   
  
**პასუხი: ობობა**

კომენტარი: არაქნემ იფიქრა, რომ ქალღმერთს ქსოვაში აჯობებდა, მაგრამ დამარცხდა, რის გამოც ათენამ მას სამუდამო ქსოვა მიუსაჯა.

1. **7-ქულიანი შეკითხვა**

შეკითხვის ტექსტში სიტყვებით “**ამის გაკეთება**” შეცვლილია სხვა **ორი** სიტყვა.

ერთი კომიკოსი ხუმრობდა, რომ გუნდში **მსჯელობისას** **ამის კეთება** ფიქრზე არანაკლებ მნიშვნელოვანია. ერთი სტატიის თანახმად, **მარველის** პერსონაჟმა მხოლოდ **ამის გაკეთებით** შეძლო დედამიწაზე ნახშირორჟანგის გამოყოფის **განახევრება**. დაწერეთ ორი სიტყვა, რომლებიც შევცვალეთ სიტყვებით “ამის გაკეთება”.

**პასუხი: თითის ტკაცუნი  
ჩათვლა: თითის გატკაცუნება,** აზრობრივად სწორი პასუხები

კომენტარი: კომიკოსმა ხაზი გაუსვა იმ ფაქტს, რომ გუნდში მსჯელობისას ბევრ ადამიანს თითის ტკაცუნი ახასიათებს. სტატიის თანახმად, შეშლილმა ტიტანმა თანოსმა მხოლოდ ერთი თითის გატკაცუნებით შეძლო დედამიწის ეკოლოოგის გაუმჯობესება.

1. **5-ქულიანი შეკითხვა**

ერთ სახუმარო სურათზე **იქსი** ხედავს, თუ როგორ **ვარდება ვარსკვლავი**, და ისურვებს, რომ **კიდევ ბევრი სურვილი** ჰქონდეს. ეს სურათი გვასწავლის, რომ სურვილის ჩაფიქრებამდე კარგად უნდა დავფიქრდეთ. დაასახელეთ **იქსი**, თუ გეტყვით, რომ მას ვერც ერთ **ზოოპარკში ვერ შეხვდებით.**

**პასუხი: დინოზავრი**

კომენტარი: დინოზავრმა ისურვა, რომ ბევრი სურვილი ჰქონოდა, შედეგად კი ბევრი ვარსკვლავი ჩამოვარდა. არსებობს მოსაზრება, რომ დინოზავრების გადაშენება გამოიწვია ჩამოვარდნილმა კოსმოსურმა ობიექტებმა.

1. **6-ქულიანი შეკითხვა**

წიგნში “80 000 კილომეტრი წყალქვეშ”, **სათბობი მასალის** საძიებლად წასულ ნაუტილუსის ეკიპაჟს პროფესორი არონაკსი **წყალქვეშა “იქსებს”** უწოდებს. დაასახელეთ **ქართული ან უკრაინული** ქალაქი, რომლის საფეხბურთო კლუბის დასახელებაშიც ფიგურირებს **იქსი.**

**პასუხი: ტყიბული  
ჩათვლა: დონეცკი**კომენტარი: ნაუტილუსის ეკიპაჟი სათბობ მასალად ქვანახშირს მოიპოვებს. ამიტომ მათ პროფესორი წყალქვეშა მეშახტეებს უწოდებს. მეშახტე, ან გნებავთ უკრაინულად “შახტარ”, ტყიბულისა და დონეცკის საფეხბურთო კლუბებს ჰქვიათ.

1. **7-ქულიანი შეკითხვა**

ოთარ ჭილაძე ერთგან წერდა, რომ თანამედროვე რომანები ბევრად უფრო შორსაა ლიტერატურისგან, **ვიდრე ადამიანი მთვარისგან.** დაასახელეთ ზუსტი **წელი**, როდესაც ავტორმა ეს ჩანაწერი გააკეთა.

**პას: 1969**

**კომ: ამ წელს განხორციელდა მთვარეზე ადამიანის დაჯდომა**

1. **5-ქულიანი შეკითხვა**

თქვენ წინაშეა საბჭოთა მულტფილმის პერსონაჟის, **ჩებურაშკას** სურათი.   
ზოგიერთი მკვლევარი მიიჩნევს, რომ **ჩებურაშკა** საბჭოელებმა **იქსის** მიხედვით შექმნეს. დაასახელეთ **იქსი** ორი სიტყვით, რომლებიც **ერთსა და იმავე ასოზე** იწყება.   
  
**პასუხი: მიკი მაუსი**  
კომენტარი: მართლაც, მიკი მაუსისა და ჩებურაშკას ყურები ერთმანეთს ძალზედ წააგავს.

1. **6-ქულიანი შეკითხვა**

**[კაპიტნების ტური]**

*[გუნდებს განუმარტეთ, რომ მაგიდასთან სათამაშოდ უნდა დარჩეს ერთი მოაზროვნე; ეს შეიძლება იყოს კაპიტანი ან სხვა ნებისმიერი წევრი]*

[სახელი და გვარი წაიკითხეთ გარკვევით]   
ერთი ვერსიის თანახმად, **იქსის** წარმოშობა უკავშირდება ამერიკელ **ობადია კელის**, რომელიც ტვირთის ჩაბარებისას **ხელს აწერდა** დოკუმენტს, რომ საქონელი **კარგ მდგომარეობაში** იმყოფებოდა. დაასახელეთ **იქსი ორი ასოს** გამოყენებით.

**პასუხი: OK**

**ჩათვლა: O.K.** , **ოკ** , **ო.კ.**

კომენტარი: ტერმინი OK [ოქეი] აღნიშნავს, რომ ყველაფერი კარგადაა. ამ ვერსიის თანახმად, დოკუმენტის ხელმოწერისას ობადია კელი საკუთარ ინიციალებს წერდა.

1. **7-ქულიანი შეკითხვა**

თქვენ წინაშეა **ინგლისელი** გამომგონებლის, უილიამ უებ ელისის ძეგლის ფოტო. დაასახელეთ ინგლისური სოფელი, რომელშიც მისი ძეგლი დგას.



**პასუხი: რაგბი**  
კომენტარი: როგორც ხედავთ, მას ხელში რაგბის ბურთი უჭირავს. სოფელ რაგბიში შეიქმნა თამაში რაგბი.

1. **5-ქულიანი შეკითხვა**

[ფილმის სახელი წაიკითხეთ გარკვევით]

ფილმ “**ბეტმენი ბრუნდებას**” ერთ პოსტერზე, **ბეტმენის** ლოგოზე გამოსახული **ღამურა** ფორმით ჰგავს **იქსს**. დაასახელეთ **იქსი ცხრა ასოს** გამოყენებით.

**პასუხი: ბუმერანგი**კომენტარი: “ბეტმენი ბრუნდებას” ალტერნატიულ პოსტერზე, ბეტმენის ლოგოზე გამოსახული ღამურა ფორმით ჰგავს იმ ნივთს, რომელიც, გასროლის შემდეგ, უკან ბრუნდება.

1. **6-ქულიანი შეკითხვა**

წიგნში “80 000 კილომეტრი წყალქვეშ”, **ნაუტილუსისთვის** ბუნებრივ **ნავსადგომს** წარმოადგენს **იქსის გული**. დაწერეთ **რომაული მითოლოგიის ღმერთის სახელი**, რომელიც შეცვლილია **იქსით.**

**პასუხი: ვულკანი**კომენტარი: წიგნში ნაუტილუსის ბუნებრივ ნავსადგომს წარმოადგენს ჩამქრალი და წყლით დაფარული ვულკანის გული, ვულკანი რომაული მითოლოგიის ღმერთია, რომლის შესატყვისიც ბერძნულში ჰეფესტოა.

1. 7**-ქულიანი შეკითხვა**[დასარიგებელი მასალა]

თქვენ წინაშეა **სახარების ავტორის, მათეს, ხატი.**

იმისათვის, რომ გავარჩიოთ სახარების ავტორის ხატები სხვა წმინდანების ხატებისგან, გვირჩევენ, ყურადღება გავამახვილოთ იმაზე, რომ სახარების ავტორს **[გამოტოვებულია ორი სიტყვა].** დაასახელეთ იაკობ გოგებაშვილის მოთხრობის გმირი, რომელსაც **უკუღმა [გამოტოვებულია იგივე ორი სიტყვა]**

**პასუხი: გიგო**კომენტარი: სახარების ავტორებს ხელში უჭირავთ წიგნი, ამ შემთხვევაში სახარება. გიგოს კი წიგნი უკუღმა ეჭირა, რის გამოც დაისაჯა კიდეც.

1. **5-ქულიანი შეკითხვა**

პაბლო ესკობარის მთავარი კლიენტები **მდიდარი** ადამიანები იყვნენ. თავად ესკობარი კი ხშირად აშენებდა მოედნებს, საავადმყოფოებსა და საცხოვრებელ სახლებს **ღარიბებისთვის.** ამის გამო ესკობარს ერთ-ერთი მეტსახელი შუა საუკუნეების **ბალადების გმირის** მიხედვით უწოდეს. დაასახელეთ ეს გმირი.

**პასუხი: რობინ ჰუდი**  
კომენტარი: მდიდარი კლიენტებისგან მიღებული ფულით ესკობარი ღარიბებს ეხმარებოდა, ამის გამო მას ერთ-ერთ მეტსახელად რობინ ჰუდი შეარქვეს.

1. **6-ქულიანი შეკითხვა**

**კამიკაძეები** იაპონელი ჯარისკაცები იყვნენ, რომლებიც მტრის ჯარებს **მხოლოდ ერთ**, ძალიან მტკივნეულ დარტყმას აყენებდნენ, რომლის დროსაც **თავადაც იღუპებოდნენ**. ერთი ხუმრობის თანახმად, კამიკაძეები შედარებულნი არიან ამ **მწერებს**. დაასახელეთ ეს **მწერი**.

**პასუხი: ფუტკარი**

კომენტარი: კამიკაძეების მსგავსად, ფუტკრებიც მზად არიან, სიცოცხლე გაწირონ და საფრთხის წყაროს მტკივნეული, წერტილოვანი დარტყმა მიაყენონ. მოგეხსენებათ, ამის შემდეგ ფუტკრები იღუპებიან.

1. **7-ქულიანი შეკითხვა**

ამ პერსონაჟის შესახებ კომიქსები პირველად **1941 წელს** გამოვიდა და **აქტუალობის გამო** იმ დროისთვის ყველაზე პოპულარული იყო. სიმბოლურია, რომ კინოსამყაროში ამ პერსონაჟის დებიუტი **70 წლის შემდეგ**, 2011 წელს შედგა. დაასახელეთ ეს პერსონაჟი.

**პასუხი: კაპიტანი ამერიკა**  
კომენტარი: ლოგიკურია, რომ მეორე მსოფლიო ომის დროს მასზე კომიქსები ყველაზე პოპულარული გახლდათ. მარველის კინოსამყაროში მისი დებიუტი კომიქსის გამოსვლიდან 70 წლის შემდეგ შედგა. ცნობილია, რომ იგი სწორედ 70 წლის განმავლობაში იყო გაყინული.